Pantocrator
Pantocrator ('universi imperator') vel plene Christus Pantocrator (Graece Χριστὸς Παντοκράτωρ), in iconographia Christiana est certa depictio Iesu Christi atque in Iudaismo unum e multis nominibus ad Deum adhibitis. Bibliis Hebraicis in Graecum ut Septuaginta conversis, vocabulum Pantokrator nomen El Shaddai, titulum Hebraicum, expressit, nam Christiani hanc appellationem ad Iesum contulerunt, qui secundum evangelium Matthaei (28:18) dixerat: "Data est mihi omnis potestas in caelo et in terra." Iconica Christi Pantocratoris imago fuit una e primis imaginibus Iesu quas Prima Ecclesia Christiana excoluit, et gravissima Ecclesiarum Orthodoxarum icon manet.